30 ກວ່າຄົນເສຍຊີວິດ ໃນເຫດແຫກຄຸກ ທີ່ອີຣັກ ແລະນັກໂທດ 40 ຄົນ ຫຼົບໜີ
ພວກຫົວຮຸນແຮງລັດອິສລາມ ອ້າງເອົາ ຄວາມຮັບຜິດຊອບ ໃນການກໍ່ເຫດ ແຫກຄຸກດັ່ງກ່າວ.
ບັນດາເຈົ້າໜ້າທີ່ກ່າວວ່າ ຢ່າງໜ້ອຍ ປະຊາຊົນ 30 ກ່ວາຄົນ ເສຍຊີວິດ ແລະ ນັກໂທດ 40 ຄົນພາກັນຫຼົບໜີໄປ ໃນການ ແຫກຄຸກແຫ່ງໜຶ່ງ ຢູ່ທາງທິດເໜືອຂອງນະຄອນຫຼວງແບກ ແດັດ ຂອງອີຣັກ ກະຊວງພາຍໃນຂອງອີຣັກ ກ່າວວ່າ ຕຳຫວດ 6 ຄົນ ແລະນັກ ໂທດ 30 ຄົນເສຍຊີວິດໃນການກໍ່ການຈະລາຈົນຂຶ້ນທີ່ຄຸກ ແຕ່ ເຈົ້າໜ້າທີ່ຄົນອື່ນໆ ກ່າວວ່າ ຈຳນວນຜູ້ເສຍຊີວິດແມ່ນ ສູງກວ່ານັ້ນຫຼາຍ ໂດຍລາຍງານວ່າ ມີຕຳຫຼວດ 12 ຄົນ ແລະ ນັກໂທດຢ່າງໜ້ອຍ 50 ຄົນເສຍຊີວິດ ບັນດາເຈົ້າໜ້າທີ່ ກ່າວວ່າ ໄດ້ເກີດການຕໍ່ສູ້ກັນຂຶ້ນ ໃນລະຫວ່າງພວກນັກໂທດນຳກັນແລະ ເວລາພວກນາຍຍາມຄຸກ ເຂົ້າໄປແຊກແຊງ ພວກນັກໂທດ ທີ່ມີຈຳນວນຫຼາຍກວ່າກໍໄດ້ຍຶດ ເອົາອາວຸດຂອງພວກນາຍຍາມໄປ ພວກຫົວຮຸນແຮງລັດອິສລາມ ໄດ້ອ້າງເອົາຄວາມຮັບຜິດຊອບໃນການແຫກຄຸກ ແລະເລົ່າ ເລື້ອງເຫດການດັ່ງກ່າວ ຢູ່ໃນຖະແຫຼງການສະບັບ ໜຶ່ງທີ່ລົງຢູ່ໃນ Websites ຂອງກຸ່ມ jihad ນັ້ນ ກຸ່ມດັ່ງກ່າວເວົ້າວ່າ ຕົນໄດ້ວາງລະເບີດຫລາຍລູກຢູ່ນອກຄຸກ ໃນການປະຕິບັດງານທີ່ມີ ການປະສານງານກັນກັບພວກນັກໂທດຢູ່ໃນຄຸກນັ້ນ ມີພວກສະມາຊິກກຸ່ມລັດອິສລາມ ປະມານ 30 ຄົນຮວມຢູ່ໃນຈຳນວນພວກນັກໂທດທີ່ພາກັນຫຼົບໜີ ອີງຕາມຖະ ແຫຼງການສະບັບນີ້ ບັນດາເຈົ້າໜ້າທີ່ອີຣັກ ໄດ້ເປີດເຜີຍວ່າ ພວກຫຼົບໜີນັ້ນ ບາງຄົນແມ່ນໄດ້ຖືກຈຳຄຸກ ໃນຂໍ້ ຫາຖານທຳການກໍ່ການຣ້າຍ ການແຫກຄຸກແມ່ນເກີດຂຶ້ນຢູ່ເລື້ອຍໆໃນອີຣັກ ຊຶ່ງໃນປີຜ່ານມານີ້ ໄດ້ຕໍ່ສູ້ກັບພວກກະບົດກຸ່ມຫົວຮຸນແຮງລັດອິສລາມນັ້ນ ໃນອີກຂ່າວໜຶ່ງນັ້ນ ການວາງລະເບີດໃນລົດຄັນໜຶ່ງ ໃນວັນເສົາວານນີ້ ໄດ້ສັງຫານປະຊາ ຊົນ ຢ່າງໜ້ອຍ 7 ຄົນ ແລະໄດ້ຮັບບາດເຈັບຕື່ມອີກ ຢ່າງໜ້ອຍ 14 ຄົນ ອີງຕາມລາຍງານ ຂອງຕຳຫຼວດ ແລະແຫຼ່ງຂ່າວອື່ນໆ ກໍແມ່ນວ່າ ລາຍງານຂ່າວເວົ້າວ່າ ການໂຈມຕີໄດ້ແນ ເປົ້າໝາຍໃສ່ພວກສະແຫວງບຸນນິກາຍ Shi’ite ອົງການຂ່າວສານຝຣັ່ງ AFP ກ່າວວ່າ ກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບເຊັ່ນກັນ ສຳລັບການວາງລະເບີດໃນລົດນັ້ນ